Kongresi Rinor Kombëtar

__INDEX__
 Historia 

Kongresi Rinor Kombëtar (KRK) është një organizatë ombrellë rinore - një bashkim i organizatave rinore, grupeve joformale, forumeve rinore të partive politike, me qëllim shkëmbimin e informacionit, nxjerrjen në pah të çështjeve rinore, lobimin dhe avokimin për zgjidhjen e këtyre çështjeve dhe sigurimin e ngritjes së kapaciteteve për të gjitha subjektet e përfshira në rrjet. KRK u krijua në Mars 2013 në Tiranë, në prani të mbi 30 organizatave në nivel kombëtar. Ky rrjet u iniciua me iniciativën e dy fondacioneve të huaja: Friedrich Ebert Stiftung dhe Olof Palme International.

Kongresi Rinor Kombëtar (KRK) bashkon organizata të ndryshme nga niveli kombëtar dhe rajonal, zona rurale dhe urbane, organizata studentore, degë të organizatave ndërkombëtare, forume politike rinore dhe lloje të tjera shoqatash. Kongresi përfaqëson interesat e të rinjve në Shqipëri, pavarësisht nga pozita e tyre socio-ekonomike, gjinia, raca, përkatësia etnike dhe kulturore, bindjet politike dhe fetare, orientimi seksual, identiteti gjinor apo çdo formë tjetër dallimi.

Aktualisht Kongresi Rinor Kombëtar bashkëpunon me tre Fondacione Gjermane, në tre dimensione që lidhen me rininë. Së bashku me Friedrich-Ebert-Stiftung, si dhe Ambasadën Zvicerane, KRK fokusohet në Dialogun dhe Bashkëpunimin Institucional, me fondacionin Konrad-Adenauer-Stiftung fokusohet në kërkimin, monitorimin dhe vlerësimin, dhe me Hanns-Seidel-Stiftung është i fokusuar mbi edukimin politik dhe ngritjen e kapaciteteve. KRK ka zhvilluar një lidhje të fortë me 5 struktura të tjera kombëtare rinore në rajonin e Ballkanit Perëndimor përmes Institutit të Bashkëpunimit dhe Zhvillimit dhe Platformës së Bashkëpunimit Rinor të Ballkanit Perëndimor. 

Në ditët e sotme, KRK përfaqëson mbi 140 subjekte rinore të vendosura në 12 qarqe të Shqipërisë. 

Një nga arritjet e jashtëzakonshme të vitit 2019 është fitorja e titullit Tirana Youth Capital 2022, dhënë nga Forumi Rinor Europian.

Temat mbi të cilat punon NYC:

 Vullnetarizmi në Shqipëri
 Punësimi i të rinjve
 Arsimi formal dhe joformal
 Dimensioni evropian dhe perspektiva rinore
 Qasja dhe komunikimi në media
 Avokimi dhe ngritja e kapaciteteve për strukturat rinore
 Shëndeti dhe ndikimi i pandemisë Covid-19
 Përfshirja sociale dhe aktivizmi rinor
 Mjedisi dhe qëndrueshmëria
 Bashkëpunimi rajonal dhe mundësitë e lëvizshmërisë

 Misioni 
Misioni i Kongresit Rinor Kombëtar është të mobilizojë organizatat rinore dhe të forcojë rolin e të rinjve në shoqëri. Të rinjtë në mbarë Shqipërinë do të kenë një zë të përbashkët për të mbrojtur dhe lobuar për çështjet që i prekin ata.

 Qëllimet 

 Një sistem më i rregulluar i edukimit formal dhe joformal për të rinjtë.
 Zëri, pjesëmarrje dhe ndikim më i fortë i të rinjve në proceset politike dhe vendimmarrëse.
 Hapësira publike funksionale për të rinjtë dhe ambient i përshtatshëm për sport dhe rekreacion.
 Sigurimet shoqërore dhe mundësitë e barabarta për të rinjtë.
 Solidaritet dhe nisma të përbashkëta me të rinjtë përtej kufijve.

 Lidhjet e jashtme 
https://krk.al/https://tiranaeyc2022.al/ https://www.facebook.com/kongresirinorkombetar

https://tiranapost.al/news/kongresi-rinor-kombetar-bashkepunimet-nderkombetare-me-fokus-tek-rinia-i522509

https://tirana.al/artikull/tirana-kryeqyteti-i-rinise-2022-firmoset-marreveshja-me-kongresin-rinor-kombetar

https://tirananews.al/per-here-te-pare-shqiperia-ne-nje-forum-evropian-kongresi-rinor-kombetar-votohet-ne-forumin-rinor-evropian/
Kategoria:Rinia
Kategoria:Shqipëri